Document ID: 32010R0508

KOMMISSIONENS FORORDNING (EU) Nr. 508/2010
af 14. juni 2010
om forbud mod fiskeri efter almindelig tun i Atlanterhavet øst for 45° V og i Middelhavet for notfartøjer, der fører spansk flag eller er registreret i Spanien
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
ud fra følgende betragtninger:
(1)
Ved Rådets forordning (EU) nr. 53/2010 af 14. januar 2010 om fastsættelse for 2010 af fiskerimuligheder og dertil knyttede betingelser for visse fiskebestande og grupper af fiskebestande gældende for EU-farvande og for EU-fartøjer i andre farvande, som er omfattet af fangstbegrænsninger (2), er der fastsat kvoter for 2010.
(2)
Ifølge de oplysninger, Kommissionen har modtaget, har fiskeriet efter den bestand, der er omhandlet i bilaget til denne forordning, for notfartøjer, der fører den i samme bilag omhandlede medlemsstats flag eller er registreret i nævnte medlemsstat, nået et sådant omfang, at den tildelte kvote for 2010 er opbrugt.
(3)
Det er derfor nødvendigt at forbyde fiskeri efter den pågældende bestand for notfartøjer, der fører den omhandlede medlemsstats flag eller er registreret i nævnte medlemsstat -
VEDTAGET DENNE FORORDNING:
Artikel 1
Opbrugt kvote
Den fiskekvote, som for 2010 tildeltes notfartøjer fra den medlemsstat, der er omhandlet i bilaget til denne forordning, for den i samme bilag omhandlede bestand, må anses for at være opbrugt fra den dato, der er fastsat i nævnte bilag.
Artikel 2
Forbud
Fiskeri efter den bestand, der er omhandlet i bilaget til denne forordning, forbydes for notfartøjer, der fører den i nævnte bilag omhandlede medlemsstats flag eller er registreret i denne medlemsstat, fra den dato, der er fastsat i nævnte bilag. Fra samme dato forbydes det, for så vidt angår fisk fra denne bestand fanget af sådanne fartøjer, ligeledes at opbevare sådanne fisk om bord, at anbringe dem i bur med henblik på opfedning eller opdræt og at omlade, overføre eller lande dem.
Artikel 3
Ikrafttræden
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 2010.

Labels: 8
18
6